Управление образования администрации Фрунзенского района

ГУО «Средняя школа № 175 г. Минска»

Урок белорусского языка

во 2 «В» классе

Учитель: Ахраменко Ирина Вадимовна

**Тэма:** Зычныя гукі [т] — [ц']

**Мэта:** прыгадаць асаблівасці вымаўлення зычных гукаў [т] — [ц’] і слоў з імі; вучыць адрозніваць на слых мяккі гук [ ц’ ], абазначаць гэты гук літарай на пісьме; узбагачаць слоўнікавы запас вучняў словамі лексіка-семантычнай групы «транспарт»; развіваць уменне вызначаць паслядоўнасць гукаў у словах, фанематычны слых, вуснае звязнае маўленне, мысленне, памяць; выхоўваць сяброўскія адносіны.

**Вучэбна-метадычнае забеспячэнне:** падручнік, апорныя схемы і табліцы, карткі з вершам для самастойнай работы, малюнкі (гарбуз, талерка, цыбуля, відэлец, дзяўчынка, ластаўка).

**Ход урока**

1. **Арганізацыйны момант**
2. **Праверка дамашняга задання**
* Прачытайце верш. Якія літары вы ўставілі ў словы? Растлумачце іх правапіс. Якое яшчэ слова з гукам [дз’] сустрэлася ў вершы?
* Ацаніце дамашняе заданне.

**3. Чыстапісанне**

г Г Гг

га го гу

Паўтарыць скорагаворку з гукам [г].

Грызла з Грышам Груня грушы.

гарбуз груша цыбуля

Груша (груша) — сакавіты плод грушы.

Гарбуз (тыква) — агародная расліна з паўзучым сцяблом. Спелы гарбуз падобны на жоўты альбо жоўта-зялёны шар.

Цыбуля (лук) — агароднінная расліна з ядомымі цыбулінай і трубчатымі лістамі.

Груша (якая?) смачная, чырвоная, сакавітая, зялёная.

Гарбуз (які?) вялікі, буйны, круглы, малады.

Цыбуля (якая?) горкая, смачная, спелая, зялёная.

*Калі мы так гаворым:*

Жывот, як гарбуз.

Дзяцей, як гарбузікаў.

 Работа са слоўнікавым словам **цыбуля** (практ. 31)

Запісаць два першых сказа. Цыбуля расце на агародзе. Грушы растуць у садзе.

Работа па падручніку (практ. 32)

* Разгадайце рэбус і дапоўніце сказы патрэбнымі словамі. Які гук вымаўляецца ў словах на месцы пропускаў? Якія літары трэба ўставіць у словы?

 На дошцы запісаны словы **цыбуля, цыбуліна** (луковица).Настаўнік просіць правільна прачытаць іх. Што такое цыбуліна? Потым запісвае сказ і просіць дзяцей дапоўніць яго патрэбным словам:

Галоўка цыбулі — гэта … (цыбуліна) .

 Той з вучняў, які дае правільны адказ, прымацоўвае картку са словам **цыбуліна** на месцы пропуску слова ў сказе.

 Вучні запісваюць сказ у сшыткі.

**4. Паўтарэнне вывучанага**

 Работа са слоўнікавымі словамі.

Настаўнік паслядоўна паказвае дзецям малюнкі мядзведзя, талеркі, вераб’ёў, відэльца, дзяўчынкі, ластаўкі. Дзецям неабходна ўспомніць і запісаць слоўнікавыя словы. Даецца заданне падкрэсліць слова з гукам [дз’]. Паўтарыце правіла правапіса д-дз. Ацаніце слоўнікавую працу.

**Фізкультхвілінка**

**5. Вывучэнне новай тэмы**

 Работа па падручніку (практ. 34)

* Прачытайце загадкі, адгадайце. Знайдзіце словы з гукамі [т], [ц’]. Вымавіце словы. Спішыце адну загадку разам з адгадкай. Падкрэсліце ц разам з наступнай літарай.

 Работа па падручніку (практ. 35)

* Вымавіце словы парамі. Якія гукі абазначаюць выдзеленыя літары? Які з гукаў цвёрды, а які мяккі?

Настаўнік чытае правіла на с. 20.

* Як абазначаецца цвёрдасць гука [т] на пісьме? Як абазначаецца мяккасць гука [ц’] на пісьме?

 Дзеці перачытваюць правіла самастойна і ўзнаўляюць яго пры дапамозе апорнай схемы на дошцы.

 Калектыўная работа

На дошцы запісана загадка:

Невялікі **цягнічок,**

ды яму патрэбен **ток.**

Шмат людзей —

і **гэта** звычка —

**перавозіць ....**(электрычка).

***С.Шах.***

* Адгадайце загадку. У выдзеленых словах падкрэсліце ц разам з наступнай літарай адной рыскай, а т разам з наступнай літарай — дзвюма. Знайдзіце ў загадцы словы з гукам [т].

**6. Замацаванне вывучанага**

Калектыўная праца па заданні на картках.

 На картачках запісаны загадкі:

Гудзе, як пчала,

ля..і..ь, як страла,

крылы хо..ь мае,

але не махае. (Самалёт.)

Н. Гілевіч.

Бяжы..ь край дарогі,

За дрот трымаю..ь рогі. (Тралейбус.)

У. Мацвеенка.

Загуду, завурчу,

У нябёсы палячу. (Верталёт.)

На караблі паветраным,

Касмічным, паслухмяна,

Абгонім хуткі вецер,

Нясёмся на ... (ракеце).

— Прачытайце загадкі. (Настаўнік тлумачыць выраз «край дарогі» (каля краю дарогі), слова дрот (рус. проволока).) Устаўце літары т або ц. Падкрэсліце літары, якія пішуцца пасля ц. Назавіце ў загадках словы з гукам [т]. Вусна змяніце словы самалёт, ракета, верталёт так, каб замест гука [т] вымаўляўся [ц’].

 Як адным словам назваць усе малюнкі? (Транспарт.) Які бывае транспарт? (Наземны, паветраны, падземны, грузавы, пасажырскі, сельскагаспадарчая тэхніка)

 Работа па падручніку (практ. 36)

* Прачытайце сказы. Запішыце другі сказ. Цвёрдыя ці мяккія гукі абазначаюць літары т, ц у гэтых словах? Знайдзіце ў сказах іншыя словы з гукам [ц’].

 Работа па падручніку (практ. 37)

Прачытайце лічылку. Калі вы карыстаецеся лічылкамі?

* Назавіце словы, у якіх ёсць гукі [т] або [ц’]. Як гэтыя гукі абазначаюцца на пісьме? Вусна змяніце выдзеленыя словы так, каб замест гука [т] вымаўляўся [ц’]. Назавіце ў вершы словы, якія адрозніваюцца адным гукам. **(Света, свету.)** Чаму адно слова напісана з вялікай літары, а другое — з малой? Запішам сказ: Ляціць Света на ракеце.
1. **Дамашняе заданне**

Практ. 38, правіла.

1. **Падвядзенне вынікаў**

— Які з гукаў ([т] або [ц’]) з’яўляецца цвёрдым, а які мяккім? Як абазначаецца цвёрдасць гука [т] на пісьме? Як абазначаецца мяккасць гука [ц’] на пісьме?

1. **Рэфлексія**

Ацаніце сваю работу ў сшытку. Якім транспартам вы сёння карысталіся, калі засвойвалі матэрыял, на самалёце, электрычцы, тралейбусе? Вазьміце чалавечка і пасадзіце яго ў патрэбны транспарт.